**TÁJÉKOZTATÓ**

**a koronavírussal kapcsolatos adatkezelésről harmadik személyek részére**

A Komárom-Esztergom Megyei Katasztrófavédelmi Igazgatóság igazgatójának döntése értelmében, figyelemmel Kormány által az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdetett veszélyhelyzetre

* a katasztrófavédelem beszállítóinak írásban nyilatkozniuk kell arról, hogy a koronavírus fertőzéssel kapcsolatban a Nemzeti Népegészségügyi Központ (a továbbiakban: NNK) protokolljában meghatározott tünetegyüttest megismerte, azok fennállása esetén a szállítást végző személy pótlásáról, a szállítójármű teljes fertőtlenítéséről, a termékek leszállításáról soron kívül gondoskodik.
* a hivatásos katasztrófavédelmi szerv objektumaiba a létesítmény dolgozóin kívül senki nem léphet be.
* az ügyfélfogadás online vagy telefonos formában működik. A személyes ügyfélfogadás kizárólag halaszthatatlan esetben, az objektum főbejáratának előterében történik.

A Komárom-Esztergom Megyei Katasztrófavédelmi Igazgatóság a koronavírus terjedésének korlátozása, a veszélyeztetettség csökkentése érdekében, az esetleges fertőzés megjelenésekor alkalmazandó intézkedések során, a munkatársak egészségét fenyegető, esetlegesen fertőzött személyek kiszűrése érdekében kérdőíves és mérőeszközös módszerekkel személyes adatokat, ezen belül különleges adatokat (egészségügyi adatokat) gyűjt és ismer meg.

Ezen intézkedések kidolgozása és foganatosítása kapcsán felmerülő adatkezelési kérdések vonatkozásában a jogszerű adatkezelési gyakorlat kialakítása, valamint az érintettek magánszférájának hatékony védelme érdekében a hivatásos katasztrófavédelmi szervek ellátásában közreműködő beszállítók, személyek, belépők, látogatók, hivatalos ügyben érkező személyeket a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: GDPR) 15. cikke alapján ezúton tájékoztatja a koronavírussal kapcsolatos adatkezelésekről.

**Az adatkezelő megnevezése:**

Komárom-Esztergom Megyei Katasztrófavédelmi Igazgatóság (a továbbiakban: Komárom-Esztergom MKI)

**Székhelye:**

2800 Tatabánya, Szent Borbála út 16.

**Telefonszáma:**

(+36-34)-512-070

**Elektronikus levélcíme:**

[komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu)

**A Komarom-Esztergom MKI adatvédelmi tisztviselője:**

dr. Takács Piroska Julianna tű. százados

Szolgálati helye: Komárom-Esztergom MKI Hivatal

**Elérhetősége:** (+36-34**)-512-077** (vonalas telefonszám)

[komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu)

**Kiket érint az adatkezelés?**

Az adatkezelés a hivatásos katasztrófavédelmi szerv ellátásában közreműködő beszállítókat, a hivatásos katasztrófavédelmi szerv objektumaiba, területére belépő személyeket érinti.

**Milyen személyes adatokat kezel a Komárom-Esztergom MKI?**

Az adatkezelés az érintett személyazonosságának megállapításához szükséges személyes adatokra, annak tényére, hogy a külföldi – adott esetben magáncélú is – utazásának helyszíne, időpontja egybeesik-e az NNK honlapján megjelent listán szereplő országokkal, területekkel, a megerősítetten vagy valószínűsíthetően fertőzött személyekkel történő érintkezés tényére, az egészségügyi állapotra vonatkozó adatokra terjed ki.

**Miért kezelhetőek az érintettek adatai?**

Az adatkezelés jogalapja a Komárom-Esztergom MKI mint közfeladatot ellátó szerv alapfeladatának zavartalan ellátásának szükségessége érdekében a GDPR 6. cikke (1) bekezdésének e) pontja. Az egészségügyi adatok kezelésének jogalapja a GDPR 6. cikke (1) bekezdésének e) pontja a GDPR 9. cikk (2) bekezdésének b) pontja szerinti feltétel figyelembevételével.

**Miért van szükség ezekre az adatokra?**

Az adatkezelés célja a közfeladatot ellátó szerv alapfeladatának zavartalan ellátásának szükségessége érdekében a koronavírus terjedésének korlátozása, a veszélyeztetettség csökkentése érdekében, az esetleges fertőzés megjelenésekor alkalmazandó intézkedések meghozatala, a munkatársak egészségét fenyegető, esetlegesen fertőzött személyek kiszűrése a munkavállalók számára egészséges és biztonságos munkavégzés körülményeinek biztosítása.

**Továbbítja-e a személyes adatokat az adatkezelő?**

Adattovábbításra sor kerülhet, az NNK által 2020. március 02. napján készített, a 2020. évben azonosított új koronavírussal kapcsolatos eljárásrend alapján a az illetékes kerületi/járási hivatal népegészségügyi osztálya részére, valamint a GDPR 6. cikk (1) bekezdés c) pontja szerint és a GDPR 9. cikk (2) bekezdés i) pontjában foglalt feltételeket tartalmazó jogi kötelezettség, a fertőző betegségek és a járványok megelőzése érdekében szükséges járványügyi intézkedésekről szóló 18/1998. (VI.3.) NM rendelet 25. §-a alapján a fertőző betegeket és a fertőző betegségre gyanús személyekről a megadott esetdefinícióknak megfelelően, továbbá a fertőző betegségek jelentésének rendjéről és az egészségügyi ellátással összefüggő fertőzések megelőzéséről szóló jogszabályban, valamint az egészségügyi és a hozzájuk kapcsolódó személyes adatok kezeléséről és védelméről szóló jogszabályban foglaltak szerint.

**Mennyi ideig tárolja az adatkezelő a személyes adatokat?**

Az adatok kezelése a veszélyhelyzet fennállásáig történik.

**Történik-e az eredeti adatkezelési céltól eltérő céllal további adatkezelés?**

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a kapcsolattartási adatok tekintetében, a GDPR 34. cikkében foglaltak alapján.

# Milyen adatbiztonsági intézkedéseket tesz az adatkezelő?

A Komárom-Esztergom MKI a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

A Komárom-Esztergom MKI adatkezelési műveleteit úgy tervezi meg és hajtja végre, hogy biztosítsa az érintettek magánszférájának védelmét.

# Milyen jogok illetik meg az érintettet a fenti adatkezelések kapcsán?

1. **Hozzáférés**

Az érintett jogosult arra, hogy az adatkezelőnél érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;
* ha az adatokat nem az érintettől gyűjtötték, a forrásukra vonatkozó minden elérhető információ;
* a GDPR 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben az érintett saját személyes adatairól másolatot kér, az adatkezelő azt első alkalommal ingyenesen az érintett rendelkezésére bocsátja.

Az érintett által kért további másolatokért a Komárom-Esztergom MKI a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha az érintett elektronikus úton nyújtotta be a kérelmet, az információkat a Komárom-Esztergom MKI elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, az iratokat vagy a szöveges fájlokat az adatkezelő az érintett személyes adatait ide nem értve anonimizálva bocsátja az érintett rendelkezésére, kivéve a telefonon történő bejelentésről készült hanganyag esetét, mert az teljes egészében kikérhető, továbbá, ha az érintett felhatalmazással rendelkezik az adatok megismerésére.

**A hozzáféréshez való jog keretében a tájékoztatáshoz való jog** gyakorlására irányuló kérelmet az adatvédelmi tisztviselőnek kell címezni. A kérelmet az e-papír rendszeren (<https://epapir.gov.hu/>), postai úton vagy [komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu) elektronikus levélcímre lehet benyújtani a Komárom-Esztergom MKI részére.

**A hozzáféréshez való jog keretében a másolatkérés tekintetében a kérelmet** az e-papír rendszeren (https://epapir.gov.hu/), postai úton vagy az [komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu) elektronikus levélcímen lehet benyújtani a Komárom-Esztergom MKI részére.

1. **Helyesbítéshez való jog**

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell.

A kérelmet az e-papír rendszeren (https://epapir.gov.hu/), postai úton vagy a [komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu) elektronikus levélcímen lehet benyújtani a Komárom-Esztergom MKI részére.

1. **Törléshez való jog**

A törléshez való jog a GDPR 6. cikk (1) bekezdésének c) és e) pontja szerinti adatkezelések esetén nem alkalmazható.

1. **Adatkezelés korlátozása:**

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

* Az érintett az alábbi esetekben jogosult arra, hogy kérésére az adatkezelő korlátozza az adatkezelést: az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez,
* az érintett a GDPR 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

A kérelmet az e-papír rendszeren (https://epapir.gov.hu/), postai úton vagy a [komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu) elektronikus levélcímen lehet benyújtani a Komárom-Esztergom MKI részére.

1. **Adatkezelés elleni tiltakozás:**

A tiltakozáshoz való jog gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

A tiltakozáshoz való jog gyakorlására irányuló kérelmet az adatvédelmi tisztviselőnek kell címezni. A kérelmet az e-papír rendszeren (https://epapir.gov.hu/), postai úton vagy a [komarom.ugyfelszolgalat@katved.gov.hu](mailto:komarom.ugyfelszolgalat@katved.gov.hu) elektronikus levélcímre lehet benyújtani a Komárom-Esztergom MKI részére.

1. **Felügyeleti hatósághoz fordulás - és bírósághoz fordulás joga**

Ha az érintett úgy érzi, hogy az adatkezelés során sérelem érte, annak tényét a helyzet rendezése érdekében az adatkezelő adatvédelmi tisztviselője felé jelezheti.

Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 23. § szerint, valamint a polgári törvénykönyvről szóló 2013. évi V. törvény Második Könyvének III. része alapján bírósághoz fordulhat.

A Nemzeti Adatvédelmi és Információszabadság Hatóság elérhetősége:

Postacím: 1363 Budapest, Pf. 9.

Telefon: +36 (1) 391-1400

Elektronikus postacím: ugyfelszolgalat@naih.hu

Honlap: [www.naih.hu](http://www.naih.hu)

**Mennyi idő a kérelmek vizsgálata és megválaszolása?**

Az adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Amennyiben a jogok gyakorlása során kétség merül fel az adatkezelőben, hogy a kérelem valóban az érintettől származik, saját jogszerű adatkezelése és az érintett védelme érdekében további információkat kérhet.

Az adatkezelő az érintettet, akinek a kérésére korlátozták az adatkezelést, az adatkezelés korlátozásának feloldásáról előzetesen tájékoztatja.

Az adatkezelő az adatok helyesbítése, törlése, az adatkezelés korlátozása esetén mindenkit tájékoztat, akihez az érintett adatait továbbította.

Amennyiben az nem történik meg, lehetetlennek bizonyul, vagy aránytalanul nagy erőfeszítést igényel, az adatkezelő ennek tényéről és okáról az érintettet a kérelemre adott válaszában tájékoztatja.

Ha az adatkezelő az érintett bármely kérelmének nem tesz eleget, indokolnia kell azt.